b'\n_START_ARTICLE_\nChester Bennington\n_START_SECTION_\nPo\xc4\x8deci\n_START_PARAGRAPH_\nChester Bennington se rodio u Phoenixu, Arizoni. Njegov prvi instrument je bio klavir. Chester je tokom godina bio u mnogim sastavima, svirao je razne instrumente, ali najvi\xc5\xa1e od svega bio je pjeva\xc4\x8d. Nikada nije bio u dugotrajnom sastavu sve dok 1993. godine nije postao \xc4\x8dlan grupe Grey Daze. Sastav se raspao 1998. godine, a godinu dana kasnije pre\xc5\xa1ao je u Linkin Park._NEWLINE_Bennington je imao neugodan \xc5\xbeivot u svojoj mladosti. U djetinjstvu su ga seksualno zlostavljali prijatelji njegovih roditelja. Nekoliko njegovih prijatelja po\xc4\x8dinilo je samoubojstvo, a jedan mu je prijatelj poginuo u nesre\xc4\x87i tijekom skejtanja._NEWLINE_Njegovi su se roditelji rastali 1987. godine, ostaviv\xc5\xa1i ga s dvije polusestre i jednim polubratom. Bennington je bio najmla\xc4\x91i od \xc4\x8detvero djece i ostao je s ocem, koji je bio policajac i detektiv. Njegov ga je brat upoznao s grupama Loverboy, Foreigner, Rush i The Doors, od kojih je potonja skupina na njega izvr\xc5\xa1ila presudan utjecaj._NEWLINE_Prije rastanka njegova se obitelj \xc4\x8desto selila uokolo Arizone, u gradove kao \xc5\xa1to su Scottsdale, Tolleson, Tempe i drugi gradovi. "Bavio sam se sportom, ali sam jednostavno prestao mariti za to i prestao sam biti dobar u\xc4\x8denik u \xc5\xa1koli". Bennington je izjavio u Kerrang!-ovom \xc4\x8dlanku: "Po\xc4\x8deo sam pu\xc5\xa1iti travu i i\xc4\x87i na zabave. Mislim da mi je bilo 11 godina kada sam po\xc4\x8deo pu\xc5\xa1iti travu." Bennington je poha\xc4\x91ao Centennial High School, Greenway High School i kasnije diplomirao u Washington High School. Izjavio je da je u srednjoj \xc5\xa1koli bio tla\xc4\x8den i sebe je opisao kao \xc5\xa1trebera. U mla\xc4\x91oj je dobi radio kao barista. Rekao je da mu je rad u Bean Tree Coffee Houseu pomogao da nastavi dalje i rekao da su te kavane bile razumljive i bile njegovom bazom inspiracija. Kada je Bennington bio u ranim 20-im godinama, po\xc4\x8deo je konzumirati metamfetamine i kokain. Kasnije se uspje\xc5\xa1no odviknuo od droga.\n_START_SECTION_\nGrey Daze\n_START_PARAGRAPH_\nChester Bennington je postao vode\xc4\x87i vokal grupe Grey Daze od 1993. godine do 1998. godine. Chester je mislio da nije dovoljno pla\xc4\x87en za svoje pisanje pjesama i imao je me\xc4\x91usobnih sukoba s ostalim \xc4\x8dlanovima sastava, \xc5\xa1to ga je navelo da ih napusti. Dok je bio u Grey Daze-u, Chester je snimio dva albuma Wake Me 1994. godine, i ...No Sun Today 1997. godine. Nakon \xc5\xa1to je Chester oti\xc5\xa1ao, razdvojili su se i gitarist, Sean Dowdell je pridru\xc5\xbeio novog \xc4\x8dlana grupe pjeva\xc4\x8dicu Jodi Wendt i preimenovali su se u Waterface i snimili su album Seven Days._NEWLINE_Dok je Chester jo\xc5\xa1 bio u Grey Daze-u, radio je jo\xc5\xa1 u Burger King-u pa je mogao vje\xc5\xbebati sa sastavom. Bio je toliko siroma\xc5\xa1an da si nije mogao kupiti auto, niti bicikl, pa je imao skateboard koji mu je slu\xc5\xbeio kao prijevoz._NEWLINE_Dok je radio u Burger King-u, Chester je upoznao svoju prvu \xc5\xbeenu, Samanthu. Vjen\xc4\x8dali su se 31. listopada 1996. godine. Kada je Chester imao 20 godina, bio je siroma\xc5\xa1an pa nije imao ni za organizirati vjen\xc4\x8danje, niti je mogao kupiti prstenje, pa je sebi i \xc5\xbeeni istetovirao prstene. Chester i Samantha imali su jednog sina, zvao se Draven Sebastian Bennington, ro\xc4\x91en 19. travnja 2002. u jedan sat popodne. Chester-ov sin je dobio ime po liku iz filma Vrana. 2 svibnja 2005. par se rastao nakon osam godina braka. Samanthi pripada potpuna skrb njihova dijeteta, ali Chester, nakon nekoliko mjeseci borbe preuzeo je skrb nad djecom._NEWLINE_31. prosinca 2005., Chester se o\xc5\xbeenio sa svojom 29-ogodi\xc5\xa1njom djevojkom Talindom Bentley, koja je pozirala za Playboy tijekom studiranja u California Institute of Technology. Benningtonova \xc5\xbeena Talinda je u Los Angelesu rodila de\xc4\x8dka kojem su nadjenuli ime, Tyler Lee._NEWLINE_Chester se poku\xc5\xa1ao ponovo ujediniti s Grey Daze-om za samo jedan jedini nastup u nadi da prikupiti novac da pomogne \xc4\x8dlanu sastava Bobby Benish-u koji je imao tumor na mozgu. Planirali su svirati u Dodge Theatre-u u Arizoni sa sastavima Phunk Junkeez, Pokerface i Gift. Na\xc5\xbealost Chester je morao odgoditi nastup zbog Linkin Park-ovog strogog plana da zavr\xc5\xa1e sa snimanjem drugog albuma Meteora. Od tada Bobby Benish je umro zbog tumora na mozgu._NEWLINE_1995. godine, Bennington i \xc4\x8dlan Grey Daze-a Sean Dowdell osnovali su Club Tattoo u Pheonix-u, Arizoni. Sada imaju potpuno partnerstvo i 3 lanca u Arizoni. Mnogi poznati kao Hoobastank, David Boston, i Chester su si dali izraditi tetova\xc5\xbee.\n_START_SECTION_\nLinkin Park\n_START_PARAGRAPH_\n1998. godine, Linkin Park (tada zvan Xero) tra\xc5\xbeili su vokalista po\xc5\xa1to su imali problema s time. Poduze\xc4\x87e koje je poznavalo Chester-a Bennington-a poru\xc4\x8dili su Xero-u da bi on bio dosta dobar za taj posao. Posalli su Chester-u demo i rekli neka otpjeva. U tri dana, jedan dan mu je bio ro\xc4\x91endan on je otpjevao demo i otpjeva ga Xero-u preko telefona; svidjelo im se jako i zamolili su ga da do\xc4\x91e u Los Angeles, u Pheonix na audiciju. Na audiciji su bili Chester i nekoliko potencijalnih pjeva\xc4\x8da, no kada je Chester po\xc4\x8deo pjevati svi su oti\xc5\xa1li \xc4\x8dim su ga \xc4\x8duli. Jedan od potencijalnih pjeva\xc4\x8da je rekao da su ludi ne uzmu li Chester-a za pjeva\xc4\x8da. Xero je tada promijenio ime u Hybrid Theory i snimili su EP Hybrid Theory koji uklju\xc4\x8duje pjesme: "Carousel", "Technique (Short)", "Step Up", "And One", "High Voltage" i "Part of Me". Poslali su svoje snimke u nekoliko izdava\xc4\x8dkih ku\xc4\x87a i odlu\xc4\x8dili da \xc4\x87e svirati za Warner Bros. Records_NEWLINE_Zbog Copyright-a Britanske grupe Hybrid, morali su promijeniti ime. Chester je preporu\xc4\x8dio Lincoln Park zato jer ih ima posvuda po Americi te bi sastav svugdje bio doma\xc4\x87i. No, kada su htjeli napraviti web-stranicu grupe \'lincolnpark.com\' je bila zauzeta domena. Ne imaju\xc4\x87i novca za kupovanje \'lincolnpark.com\' domene, sastav je promijenio ime u Linkin Park te kupio domenu \'linkinpark.com\'. Snimili su debitantski album Hybrid Theory kroz 1999./2000. godinu, i izdan je 24. Listopada, 2000. Imali su nekoliko hitova, neki od njih su: "In the End" ("In the End Pt. 1" i "In the End Pt. 2") i "Crawling". Linkin Park je prodao ne\xc5\xa1to vi\xc5\xa1e od 19 milijuna kopija u svijetu. Poslije, godine 2002., izdali su album Reanimation, koji je sadr\xc5\xbeavao remixeve s albuma Hybrid Theory. Chester i Linkin Park su nakon toga snimli drugi album Meteora koji je sadr\xc5\xbeavao hitove poput "Somewhere I Belong". Izdali su live album Live In Texas i "mash-up" album s Jay Z-jem, Collision Course. Chesterov prijatelj, \xc4\x8dlan benda, Mike Shinoda je napisao pjesmu koja jo\xc5\xa1 nije bila spremna da se otpjeva u\xc5\xbeivo. Pjesma nazvana "Breaking the Habit" je vratila Chestera u duboku i mra\xc4\x8dnu pro\xc5\xa1lost, pa \xc4\x8dak je i zaplakao par puta. Single je izdan u lipnju 2004. godine i pjesma se nalazi u albumu Meteora. Novi albumu Minutes to Midnight je iza\xc5\xa1ao 2007. godine, Chester ga je opisao kao "Mra\xc4\x8dan, emotivan i melodi\xc4\x8dan", druga\xc4\x8diji je od drugih albuma._NEWLINE_U Sommer Sonic-u, 2006. godine Bennington se pridru\xc5\xbeio Mikeu Shinodi tijekom Fort Minor showa u nastupu Linkin Park-ove pjesme "In the End" i Shinodinom hitu "Where\'d You Go".\n_START_SECTION_\nSmrt\n_START_PARAGRAPH_\nChester Bennington je umro 20. srpnja 2017. u 41. godini \xc5\xbeivota. Po\xc4\x8dinio je samoubojstvo vje\xc5\xa1anjem.'